proiect

LEGE

pentru modificarea și completarea unor acte legislative

Parlamentul adoptă prezenta lege organică.

**Art.I.** – Codul fiscal nr.1163-XIII din 24 aprilie 1997 (republicat în Monitorul Oficial al Republicii Moldova, ediție specială din 8 februarie 2007), cu modificările ulterioare, se modifică și se completează după cum urmează:

1. Articolul 92 alineatul (2), după textul „în care au fost efectuate plățile” se completează cu textul „sau calculate veniturile impozabile cu contribuții de asigurări sociale”.
2. Articolul 188 alineatul (4) se completează cu litera d) cu următorul cuprins:

„d) dacă dările de seama stabilite de art.92 alin.(2) și (3) au fost prezentate după 25 martie a anului următor celui de corectare;”.

**Art.II.** – Legea nr. 489-XIV din 8 iulie 1999 privind sistemul public de asigurări sociale (Monitorul Oficial al Republicii Moldova, 2000, nr. 1–4, art. 2), cu modificările ulterioare, se modifică după cum urmează:

1. La articolul 1:

în noțiunea „*declarație privind calcularea și utilizarea contribuțiilor de asigurări sociale de stat obligatorii*”, cuvintele „structurii teritoriale a Casei Naționale conform modelului stabilit de către Casa Națională” se substituie cu cuvintele „organul teritorial al Serviciului Fiscal de Stat, conform modelului stabilit prin Hotărîre de Guvern”;

în noțiunea „*declarație privind evidența nominală a asiguraților*”, cuvintele „structurii teritoriale a Casei Naționale” se substituie cu cuvintele „organului teritorial al Serviciului Fiscal de Stat”.

1. La articolul 5 alineatul (4):

prima propoziție, cuvintele „structurile teritoriale ale Casei Naţionale în a căror rază se află sediul angajatorului sau domiciliul asiguratului” se substituie cu cuvintele „organul teritorial al Serviciului Fiscal de Stat, conform competenței teritoriale a acestuia”;

propoziția a doua, sintagma „Casei Naţionale” se substituie cu sintagma „Serviciului Fiscal de Stat”;

propoziția a treia, cuvintele „emit de către Casa Naţională” se substituie cu cuvintele „aprobă prin Hotărîre de Guvern”;

**Art.III.** – Legea nr. 1593-XV din 26 decembrie 2002 cu privire la mărimea, modul şi termenele de achitare a primelor de asigurare obligatorie de asistenţă medicală (Monitorul Oficial al Republicii Moldova, 2003, nr.18–19, art. 57), cu modificările ulterioare, se modifică după cum urmează:

1. La articolul 26 alineatul (1), cuvintele „de Compania Naţională de Asigurări în Medicină şi de Inspectoratul Fiscal Principal de Stat” se substituie cu cuvintele „prin Hotărîre de Guvern”.
2. La articolul 27, cuvintele „în scris asigurătorului” și „pînă la data de 7 a lunii următoare celei în care au avut loc schimbările” se substituie cu cuvintele „organului teritorial al Serviciului Fiscal de Stat” și „în modul stabilit prin Hotărîre de Guvern”.

**Art.IV.** – Codul muncii al Republicii Moldova nr. 154-XV din 28 martie 2003 (Monitorul Oficial al Republicii Moldova, 2003, nr. 159–162, art. 648), cu modificările ulterioare, se modifică și se completează după cum urmează:

1. La articolul 10 alineatul (2), litera c) se abrogă.
2. La articolul 57, litera b) se abrogă.
3. Articolul 66 se abrogă.
4. La articolul 85 alineatul (3), cuvintele „carnetul de muncă şi alte documente” se substituie cu cuvîntul „documentele”.
5. La articolul 148 alineatul (2), litera e) se abrogă.
6. Articolul 151 se abrogă.
7. La articolul 204 alineatul (2), cuvintele „şi se înscriu în carnetul de muncă al salariatului” se exclud.
8. La articolul 289, alineatul (2) se abrogă.
9. La articolul 326 alineatul (2), propoziția a doua se abrogă.
10. La articolul 330 alineatul (1), litera d) se abrogă.
11. La articolul 354, litera g) se abrogă.

**Art.V.** – Legea bugetului asigurărilor sociale de stat pe anul 2015 nr. 73 din 12 aprilie 2015 (Monitorul Oficial al Republicii Moldova, 2015, nr. 102–104, art. 174), cu modificările ulterioare, se modifică după cum urmează:

1. La articolul 10 alineatul (1):

prima propoziție, cuvintele „structurilor teritoriale ale Casei Naţionale de Asigurări Sociale” se substituie cu cuvintele „organelor teritoriale ale Serviciului Fiscal de Stat”;

propoziția a 2-a, sintagma „Casa Naţională de Asigurări Sociale prezintă Serviciului Fiscal de Stat” se substituie cu sintagma „Serviciul Fiscal de Stat prezintă Casei Naţionale de Asigurări Sociale”

2. La Anexa nr.3:

1) în cuprinsul Anexei nr.3, cuvintele „Forma BASS şi Forma BASS-AN” se substituie cu cuvintele „privind calcularea şi utilizarea contribuţiilor de asigurări sociale de stat obligatorii”;

2) punctul 3):

la litera b), cuvintele „Forma BASS-AN” se exclud;

la litera d), cuvintele „Forma BASS” se substituie cu cuvintele „declarația privind calcularea şi utilizarea contribuţiilor de asigurări sociale de stat obligatorii”;

la litera g), cuvintele „emit de Casa Naţională de Asigurări Sociale” se substituie cu cuvintele „aprobă prin Hotărîre de Guvern”;

la litera g), cuvintele „declaraţiile Forma BASS şi Forma BASS-AN subdiviziunilor teritoriale ale Casei Naţionale de Asigurări Sociale în care se află la evidenţă” se substituie cu cuvintele „declarația privind calcularea şi utilizarea contribuţiilor de asigurări sociale de stat obligatorii organului teritorial al Serviciului Fiscal de Stat, conform competenței teritoriale a acestuia”;

3) la punctul 8), cuvintele „Forma BASS şi a declaraţiei persoanei asigurate Forma REV-5” se exclud.

**Art. VI.** – Intrarea in vigoare a prezentei legi

(1) Prezenta lege intră în vigoare în termen de 3 luni de la data publicării.

(2) Guvernul, Casa Naţională de Asigurări Sociale și Compania Naţională de Asigurări în Medicină, în termen de 3 luni de la data publicării prezentei legi, vor aduce actele sale normative în conformitate cu prezenta lege.

(3) Carnetele de muncă eliberate pînă la data intrării în vigoare a prezentei legi rămîn opozabile terților în condițiile stabilite de legislația aplicabilă pînă la data intrării în vigoare a prezentei legi.

**Preşedintele Parlamentului Andrian CANDU**